**Fiat Coupé** (typ 175, oficiálne nazývané **Coupé Fiat**) bolo kupé vyrábané talianskym výrobcom automobilov Fiat medzi rokmi 1993 až 2000. Vozidlo bolo prvýkrát predstavené na autosalóne v Bruseli v roku 1993.
Vozidlo je nezabudnuteľné svojimi hranatými tvarmi, s vrúbkovanými bočnými panelmi. Karosériu navrhol Chris Bangle z Centro Stile Fiat, zatiaľ čo interiér bol navrhnutý Pininfarinou. Vonkajší dizajn bol predzvesťou automobilového dizajnu z neskorých 90. rokov. Ako predošlý model ku Banglovej tak trochu notoricky známej práce na BMW, rovnako ako futuristické uhlové návrhy ostatných značiek, predovšetkým Renault a Ford.

História
--------

Na začiatku v roku 1993 bolo Coupé dostupné so 4-valcovým motorom 2.0L 16V, vo verzii Turbo (190 HP) a v atmosférickej verzii (139 HP). Obidva motory boli novšie verzie Fiat Twin-CAM dizajnu a zdedené z vozidla Lancia Delta Integrale, ktorý bol 6-krát víťaz na Majstrovstvách sveta v rely. Rok 1996 priniesol motor 1.8L 16V (nie je k dispozícii v Spojenom kráľovstve, 130 HP) spolu s 2-litrovým päťvalcom 20V (147 HP) a päťvalcom 20V Turbo (220 HP). Zrýchlenie z 0 na 100 km/h zvládlo Coupé s týmto motorom za 6,3 sekundy a maximálna rýchlosť bola 250 km/h a Fiat Coupé sa zaradilo medzi najrýchlejšie vozidlá s predným pohonom.

Fiat Coupé 2.0L 20V Turbo
Prepĺňané 16V a 20V verzie boli vybavené veľmi účinným *Viscodrive* samosvorným diferenciálom proti nedotáčavosti, ktorou trpia výkonné automobily s predným náhonom. Okrem toho Coupé malo nezávislé zavesenie všetkých kolies. Na prednej náprave boli vzpery McPherson a spodné trojuholníkové ramená ukotvené do priečnych pomocných nosníkov s vinutými pružinami a stabilizátorom; vzadu vlečné ramená na pomocnom ráme s pružinami a stabilizátorom.

V roku 1998 bola uvedená limitovaná edícia, ktorá mala červeno lakované brzdové strmene Brembo, bodykit, štartovacie tlačidlo, 6-rýchlostnú manuálnu prevodovku, vzpery podvozku kvôli tuhosti, pedále Sparco, sedačky Recaro s červenou kožou, ktoré majú lepšie bočné vedenie ako štandardné 20VT sedačky.

V roku 1998 dostal 2-litrový 5-valec 20V systém variabilného sania, ktorý zvýšil výkon na 115 kW/154 HP. 2-litrový 5-valec 20V Turbo dostal 6-rýchlostnú prevodovku a prahy dverí verzie Turbo boli lakované vo farbe karosérie. Fiat tiež uviedol model 2,0L 20V Turbo 'Plus'. Tento model bol vybavený bodykitom, ktorý stotožňoval tento model s verziou Limited Edition, až na drobné zmeny v interiéri a identifikačný znak verzie LE. Keď v septembri roku 2000 zastavil Fiat výrobu modelu Coupé, bolo vyrobených celkovo 72 762 kusov.

Fiat Coupé Limited Edition (s inými diskami kolies a predným nárazníkom)

Motory
------

| Model | Motor | Objem valcov | Výkon | Krútiaci moment | Zrýchlenie z 0 na 100 km/h | Maximálna rýchlosť |
| --- | --- | --- | --- | --- | --- | --- |
| **1.8 16V** | R4 | 1 747 cc | 96 kW/130 HP pri 6 300 ot./min. | 164 Nm pri 4 300 ot./min. | 9,2 s | 205 km/h |
| **2.0 16V** | R4 | 1 995 cc | 102 kW/139 HP pri 6 000 ot./min. | 180 Nm pri 4 500 ot./min. | 9,2 s | 208 km/h |
| **2.0 20V** | R5 | 1 998 cc | 108 kW/147 HP pri 6 100 ot./min. | 186 Nm pri 4 500 ot./min. | 8,9 s | 212 km/h |
| **2.0 20V** | R5 | 1 998 cc | 113 kW/154 HP pri 6 700 ot./min. | 186 Nm pri 3 750 ot./min. | 8,4 s | 215 km/h |
| **2.0 16V Turbo** | R4 | 1 995 cc | 140 kW/190 HP pri 5 500 ot./min. | 290 Nm pri 3 400 ot./min. | 7,5 s | 225 km/h |
| **2.0 20V Turbo** | R5 | 1 998 cc | 162 kW/220 HP pri 5 750 ot./min. | 310 Nm pri 2 500 ot./min. | 5,9 s | 250 km/h |

Referencie
----------

1. ↑   *PRODUZIONE COMPLESSIVA* [PDF]. pininfarina.it, [cit. 2007-08-03]. Dostupné online.
2. ↑   *Fiat Coupé Buyer's Guide - italicar* [online].. Dostupné online.
3. ↑   *Coupé Fiat Technické Špecifikácie* [online]. fiatcoupehistory.com, [cit. 2007-08-06]. Dostupné online.
4. ↑   *The Fiat Coupe* [online]. fiatcoupe.cqnet.com.au, [cit. 2007-08-06]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Fiat Coupé**

Externé odkazy
--------------

* Fiatcoupe.net discussing the Fiat Coupe range in detail
* Modified Fiat Coupe 20v Turbo
* Fiat Coupé Club UK
* Club Fiat Coupé Passion ITA

| Automobily značky Fiat 1980 – 2019 (európsky trh) |
| --- |
| Trieda | 1980 | 1990 | 2000 | 2010 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Miniautomobil | 126 | Cinquecento | Seicento |  |  |
|  |  | 500 |
| Panda I | Panda II | Panda III |
| Malý automobil | 127 | Uno | Punto I | Punto II |  |  |
|  |  | Grande Punto/Punto Evo | Fiat New Punto |  |
| Nižšia stredná trieda | Ritmo | Tipo | Bravo / Brava | Stilo | Bravo II | Tipo |
|  |  |  | Stilo SW |  |  |
| 131 | Regata | Tempra | Marea |  | Linea | Tipo |
|  | Regata SW | Tempra SW | Marea Weekend |  |  |
|  |  |  | Albea |  |
| Stredná trieda | 132 | Argenta | Croma I |  |  | Croma II |  |
| Kupé |  |  | Coupé |  |  |
| Roadster | 124 Spider |  |  | Barchetta |  | Barchetta |  |  | 124 Spider |
| Športový automobil | X1/9 |  |  |  |  |
| Panel van | Fiorino I | Fiorino II |  | Fiorino III |
|  |  |  | Doblò | Doblò II |
| Mini SUV |  |  |  | Sedici | 500X |
| Mini MPV |  |  |  | Idea | 500L |
| Kompaktné MPV |  |  | Multipla |  |
| Veľké MPV/od 2011 SUV |  |  | Ulysse I | Ulysse II | Freemont |  |
| Van | Daily\* |  |  | Scudo I | Scudo II | Talento |
|  | Ducato I | Ducato II | Ducato III |
| Pickup |  |  | Strada |  |
| Off-road | Campagnola (1107) |  |  |  |  |
| \*licencia Iveco |